Helsingin Sanomien haastatteleman Teslan entisen johtajan Chester Chipfieldin uusimmassa yritysprojektissa on mukana myös suomalaisosaamista.

Teslan entinen luova johtaja Chester Chipperfield on perustamassa yritystä suomalaisen Jyri Engeströmin ja tämän puolison Caterina Faken kanssa. ALL OVER PRESS

Teslan vastikään irtisanoutunut johtaja Chester Chipperfield, 34, vierailee parhaillaan Helsingissä ja on perustamassa yritystä Suomessa asuvien Jyri Engeströmin ja Caterina Faken, kertoo Helsingin Sanomat.

Suomalainen Engeström tunnetaan sosiaalisen median palvelun Jaikun perustajana ja hänen amerikkalainen puolisonsa Fake kuvapalvelu Flickr:n perustajana. Chipperfield sen sijaan on rakentanut uraansa ennen Teslaa ainakin Applellä ja Burberryllä.

Itsekin teknologiayritysten palveluksessa työskennellyt Chipperfield väittää Helsingin Sanomien haastattelussa, että teknologiajätit tekevät ihmisistä narsistisia addikteja.

- Facebook ja Google ovat riippuvuusbisnestä. He naamioivat myymänsä addiktion sellaisilla mittareilla kuin ”oleskeluaika” tai ”takertuvuus”, mutta tosiasia on, että mitä enemmän koukussa me olemme heidän palveluihinsa, sitä enemmän rahaa he saavat mainostajilta, mies lehdelle sanoo.